ເກີດແຜ່ນດິນໄຫວ ຕື່ມອີກຢູ່ຍີ່ປຸ່ນ
ແຜ່ນດິນໄຫວທີ່ຮ້າຍແຮງ ປະທະຍີ່ປຸ່ນອີກຄັ້ງໃໝ່ ຫລັງຈາກປະສົບກັບຄວາມ ເສຍຫາຍຢ່າງໜັກ ເມື່ອ 1 ເດືອນຜ່ານມາ.
ບັນດາເຈົ້າໜ້າທີ່ຍີ່ປຸ່ນອອກຄໍາເຕືອນກ່ຽວກັບຄື້ນຟອງຍັກຊຸ ນາມິ ແລະໃຫ້ຜູ້ຄົນອົບພະຍົບອອກຈາກໂຮງໄຟຟ້ານີວ ເຄລຍທີ່ໄດ້ຮັບຄວາມເສຍຫາຍນັ້ນ ຫລັງຈາກໄດ້ເກີດແຜ່ນ ດິນໄຫວຮ້າຍແຮງໃນເຂດແຄມຝັ່ງທະເລໃນພາກຕາເວັນ ອອກສຽງເໜືອຂອງປະເທດໃນວັນຈັນມື້ນີ້ ອົງການສໍາຫລວດດ້ານທໍລະນີວິທະຍາສະຫະລັດໄດ້ແຈ້ງໃຫ້ ຊາບໃນ ຂັ້ນທໍາອິດວ່າ ຄວາມແຮງຂອງແຜ່ນດິນໄຫວແມ່ນ 7 1 ຣິກເຕີ ຊຶ່ງເປັນຄວາມແຮງເທົ່າໆກັນກັບແຮງການສັ່ນ ສະເທືອນຄັ້ງໃຫຍ່ທີ່ປະທະເຂດດັ່ງກ່າວໃນວັນພະຫັດຜ່ານ ມາ ແຕ່ຕໍ່ມາໄດ້ຫຼຸດຄວາມແຮງລົງມາເປັນ 6 6 ຣິກເຕີ ການ ເຕືອນໄພຄື້ນຟອງຊຸນາມິໄດ້ມີຂຶ້ນໃນເຂດຕ່າງໆ ເລາະຕາມ ແຄມຝັ່ງທະເລໃນພາກຕາເວັນອອກສຽງເໜືອຂອງປະເທດ ບ່ອນດຽວກັນກັບທີ່ໄດ້ເກີດໄພແຜ່ນດິນໄຫວແລະຄື້ນຟອງ ຍັກຊຸນະມິຢ່າງຮ້າຍແຮງໃນວັນທີ 11 ມີນາຜ່ານມານັ້ນ ແຕ່ໄດ້ຍົກເລີກຄໍາເຕືອນດັ່ງກ່າວໃນເວລາບໍ່ຮອດ 1 ຊົ່ວໂມງຕໍ່ມາ ບັນດາເຈົ້າໜ້າທີ່ປະຈໍາອົງການຮັກສາຄວາມປອດໄພນີວເຄລຍຍີ່ປຸ່ນກ່າວວ່າ ພວກພະນັກ ງານໄດ້ຖືກອົບພະຍົບອອກໜີເປັນການຊົ່ວຄາວຈາກໂຮງໄຟຟ້າ Fukushima ທີ່ໄດ້ມີ ກໍາມັນຕະພາບລັງສີຮົ່ວໄຫລອອກມາຕັ້ງແຕ່ເກີດໄພແຜ່ນດິນໄຫວໃນວັນທີ 11 ເດືອນມີ ນາເປັນຕົ້ນມາ ພວກເຈົ້າໜ້າທີ່ເຫລົ່ານີ້ກ່າວຕື່ມວ່າ ໄຟຟ້າທີ່ເນັ່ງມາແຕ່ຂ້າງນອກເຕົາ ແຍກນີວເຄລຍ 3 ໜ່ວຍຂອງໂຮງໄຟຟ້າດັ່ງກ່າວໄດ້ຖືກຕັດ ຊຶ່ງເຮັດໃຫ້ການສີດນໍ້າທໍາ ຄວາມເຢັນເຂົ້າໃສ່ແກນຂອງເຕົາແຍກນີວເຄລຍ ໄດ້ຮັບການລົບກວນ ແຕ່ວ່າໄດ້ມີການ ຕໍ່ໄຟຟ້າຄືນໃສ່ຫລັງຈາກໄຟຟ້າຂາດໃນເວລາບໍ່ຮອດ 1 ຊົ່ວໂມງຕໍ່ມາ ບັນດາເຈົ້າໜ້າທີ່ ເຫລົ່ານີ້ກ່າວວ່າ ເຂົາເຈົ້າບໍ່ໄດ້ກວດເຫັນສິ່ງປ່ຽນແປງໃດໆໃນລະດັບຂອງກໍາມັນຕະພາບ ລັງສີນັ້ນ ການສັ່ນສະເທືອນຂອງແຜ່ນດິນໄຫວຄັ້ງຫລ້າສຸດມີຂຶ້ນໃນເວລາເກືອບ 1 ເດືອນເຕັມຫລັງຈາກແຜ່ນດິນໄຫວທີມີຄວາມແຮງ 9 ຣິກເຕີທີ່ໄດ້ພາໃຫ້ເກີດຄື້ນຟອງຍັກຊຸນາມິ ທີ່ໄດ້ເຮັດໃຫ້ພວກບ້ານເຮືອນໃນຫົວເມືອງແລະໝູ່ບ້ານຕ່າງໆທັງໝົດເລາະຕາມແຄມຝັ່ງທະເລໃນພາກຕາເວັນອອກສຽງເໜືອຂອງປະເທດໄຫລໜີໄປຕາມນໍ້ານັ້ນ ໃນທົ່ວຍີ່ປຸ່ນໃນວັນຈັນມື້ນີ້ ພວກປະຊາຊົນພົນລະເມືອງພາກັນຢືນສະຫງົບສະຕິ ອາລົມແລະໄຫວ້ວອນໃນເວລາ 2 ໂມງ 46 ນາທີ ຕາມເວລາໃນທ້ອງຖິນ ອັນເປັນເວລາທີ່ແຜ່ນດິນໄຫວເກີດຂຶ້ນພໍດີນັ້ນ ມາຮອດປັດຈຸບັນນີ້ໄດ້ພົບເຫັນຊາກສົບຂອງພວກປະສົບໄພຈໍານວນຫລາຍກວ່າ 13 ພັນສົບແລ້ວ ແຕ່ຍັງຫລາຍກວ່າ 14 ພັນສົບຍັງຫາຍສາບສູນ ຊຶ່ງຫລາຍສົບຍົງຄ້າງຄາຢູ່ກ້ອງສິ່ງຫັກພັງລົງທັບ ຫລືຖືກນໍ້າພັດອອກໄປກາງທະເລແລ້ວ ໃນວັນຈັນມື້ນີ້ ທາງການຍີ່ປຸ່ນປະກາດທໍາການກະກຽມຂະຫຍາຍວົງລັດສະໝີ 20 ຫລັກກິໂລແມັດໃນເຂດອ້ອມແອ້ມໂຮງໄຟຟ້ານີວເຄລຍ Fukushima ນັ້ນອອກໄປອີກ